Foxtrot (band)

Foxtrot var et norsk progrockband fra Stovner i Oslo som ble stiftet i 1979. Bandet het Metropolis en kort periode før det tok navnet Scandinavia og deretter Foxtrot i 1990.Norsk Progrock Diskografi

Oppstart
Medlemmene fra starten var Eivind Fivelsdal, en vestlending som studerte på Østlandets Musikkonservatorium; Jan-Håkon Skarpsno på trommer og Mikkel Sopp på bass. Werner Grini ble med snart etter. Etter å ha øvd en kort periode i Fossum kirke fikk de forskjellige lokaler i Stovner senter.«– Ikke alle så heldige som oss med lokaler!», Akers Avis Groruddalen 8. august 1980 Stilen i starten var symfonisk rock med mye bruk av tangenter, som særlig minnet om Genesis og Camel. Første konsert var i mars 1980 i Stovner Amfi.«Knallsuksess for nytt Stovner-band», Akers Avis Groruddalen 14. mars 1980 Allerede dagen etter vant Scandinavia oslofinalen i NM i rock og kom dermed til landsfinalen. Noen år seinere kunne en konstatere at et av bandene som ble slått i oslofinalen, Bridges, ble omgjort til a-ha.Foxtrot Biography by Cesar Lanzarini, AllMusic

NM i rock
Før finalen ble de utropt til en av favorittene av Fredriksstad Blad, «for spillet deres smakte virkelig av fugl». Gitaristen brukte tolvstrengsgitar med to halser, og Scandinavia profiterte også på sceneshowet: «I tillegg til sin spesielle musikk hadde de også satset på sceneshow, ved å bruke et femte medlem av gruppen til å illustrere musikken i handling. I deres første inslag, en rolig melodi, satt han på restaurant og drakk sin vin, og i det andre innslaget, som bar i seg en del av temaet fra James Bond-filmene, kom han frem på scenen med en pistol».«Scandinavia vant Oslo-finalen i rocke-NM», Fredriksstad Blad 25. mars 1980 I landsfinalen, som var dominert av hardrock, endte Scandinavia opp som en av de «originale ytterligheter» sammen med Vazelina Bilopphøggers. I en kritikk av konserten skreiv Samhold/Velgeren at «gruppa var for tynn, og deres musikkstil stiller et langt større krav til melodier enn de fleste andre stiler». Scandinavia endte som nummer 5, bak vinnerne Allison og andreplassen The Kids.«Allison fra Bergen vant NM; for Rockeband», Trønder-Avisa 5. juni 1980«Kvalitetsfylt NM-finale», Samhold-Velgeren 7. juni 1980 Kort tid etter spilte Scandinavia på Club 7.«Ting som skjer», Aftenposten Aften 9. juli 1980

Utvikling mot midten av 80-tallet
Før NM i rock så gruppa for seg at punken snart ville knele på grunn av et mettet marked, «og da er det fritt fram for vår musikk og show». NM i rock inspirerte Scandinavia til å lage enda mer grandiose show, men det hele «gikk oss til hodet», uttalte Eivind Fivelsdal seinere. Gruppa satset spesielt på årlige juleshow i Stovner Amfi, hvor de etter hvert begynte forberedelsene allerede på sommeren. Det ble for omfattende både med tanke på arbeid og økonomisk utbytte. Etter 1982 ble det en pause på tre år før Scandinavia spilte førjulsshow i Stovner Amfi, nå med et nedskalert show med noen kostymer og røykeffekter.«Velkommen tilbake!», Akers Avis Groruddalen 29. november 1985

Scandinavia ga ut to singler, begge i 1982. Den ene var Stovner-kontraster, også kjent som «Stovnersangen»/«Øltoppen blues», med tekst av henholdsvis Åsmund Johansen og Rolf Egil Moe. Den andre singelen «Livet dag for dag»/«Millennium Falcon» kom ut på Arco.«Stovner nå også på plate», Arbeiderbladet 23. november 1982Willy B (1984). Norge i rock, beat & blues, bind 2, 1971–1983, s. 141 «Livet dag for dag» ble også tatt med på en lanseringskassett for kjendisbladet P.S. sammen med blant annet Gry Jannicke Jarlum.«Scandinavia med P.S.», Akers Avis Groruddalen 14. januar 1983

Knut Valand kom inn på tangenter. I 1985 ga Werner Grini seg på gitar og ble erstattet av Harald Lytomt fra Kerrs Pink og Mantra. Lytomt hadde også eget studio i Indre Østfold, hvor Scandinavia spilte inn en demo. Den ble «distribuert til samtlige plateselskaper i Norge», men disse sa nei til å signere bandet fordi sjangeren begynte å bli utdatert med ti år. Lytomt sluttet, og Tor Erik Holtmoen spilte gitar en kort periode i 1986. Trommeslageren i Scandinavia, Jan-Håkon Skarpsno, ble med i Kerrs Pink senere.

I slutten av 1986 annonserte Eivind Fivelsdal at bandet ville legges ned etter en avskjedskonsert i Stovner Amfi: «Vi har helt siden starten i 1979 holdt oss til 70-tallets idealer, men siden trenden i det som er dagens musikk går helt andre veier, anser vi slaget som tapt». Fivelsdal kunne umiddelbart annonsere at han satset videre på musikk med popgruppa Small Affairs.<ref>«Scandinavias avskjedskonsert», Akers Avis Groruddalen 10. desember 1986</ref>«Farvel Scandinavia ...», Akers Avis Groruddalen 24. desember 1986

A Shadow of the Past
På grunn av navnelikheten med dansebandet Scandinavia måtte gruppa til slutt bytte navn, og da til Foxtrot.
Det skjedde da bandet ble relansert av Eivind Fivelsdal for å endelig utgi et album.«Gode tider for norsk rock», Aftenposten Aften 27. mars 1990
Deres eneste album, A Shadow of the Past, utgitt i 1990, er keyboard-orientert.

AllMusic ga albumet 3 av 5 stjerner.A Shadow of the Past Review by Cesar Lanzarini, AllMusic
Anmelder Ivar Orvedal kommenterte «dei vakre komposisjonane», men mente at sangene instrumentmessig burde få «eit meir tidlaust antrekk». Grunnen var at musikken minte så sterkt om 1970-tallet, og derfor hadde «treft feil årstall» og «heller ikkje treff den alminnelige nostalgibølga».Anmeldelse av Ivar Orvedal, Firda 28. april 1990

Den tyske anmelderen Günter Schote mente det var misvisende at bandet tilsynelatende hadde navn etter det ganske tidlige Genesis-albumet Foxtrot, fordi A Shadow of the Past'' minte mer om seinere Genesis. Schote hadde blitt «positivt overrasket», men mente at albumet falt litt etter det første sporet som var melodisk og bombastisk. Siste halvdel var litt mindre bra enn første halvdel. Alt i alt ble bedømmelsen middels med 7 av 15 poeng: «Innspillingen og sangene er ok for det de ønsket å være: musikk fra et band som emulerte Marillion, Saga eller sene Genesis». Lydmessig var gitar og keyboard «perfekt balansert», og bassgitaren var energisk «slik at litt kraft skinner igjennom i den typiske tynne lyden».Anmeldelse av Günter Schote, Babyblaue Prog-Reviews

Medlemmer
Eivind Fivelsdal – keyboard, vokal
Harald Lytomt – gitarer
Michael Sundt – bassgitar, Moog Taurus
Knut Valand – keyboard
Jan-Håkon Skarpsno – trommer, minimoog

Referanser

Kategori:Norske rockegrupper
Kategori:Progressive band
Kategori:Musikk i Oslo